
	Νέος Κύκλος διαλέξεων

«Προς την Επανάσταση

και τη συγκρότηση του Ελληνικού Κράτους».

--------------------------------------------------------------------------------------

Βρετανικό Εμπόριο στην Ανατολή, 18ος-19ος αι.

Η βρετανική Levant Company και ένας ελληνικός Δούρειος Ίππος.

Διάλεξη Δέσποινας Βλάμη
στο Σπίτι της Κύπρου

Το Σπίτι της Κύπρου και η Εταιρεία Μελέτης Έργου Ιωάννη Καποδίστρια, στο πλαίσιο του νέου κύκλου διαλέξεων που ξεκίνησε τον Ιανουάριο του 2016, με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 25 Μαΐου 2016, στο Σπίτι της Κύπρου, Ξενοφώντος 2Α Σύνταγμα και ώρα 20:00, τη διάλεξη της Κύριας Ερευνήτριας  στο Κέντρο Μεσαιωνικού και Νέου Ελληνισμού της Ακαδημίας Αθηνών κ. Δέσποινας Βλάμη με θέμα Βρετανικό Εμπόριο στην Ανατολή, 18ος-19ος αι. Η βρετανική Levant Company και ένας ελληνικός Δούρειος Ίππος.

 Η Δέσποινα Βλάμη γεννήθηκε στην Αθήνα το 1966. Αποφοίτησε από το τμήμα Πολιτικών Επιστημών και Δημόσιας Διοίκησης της Νομικής Σχολής του Εθνικού Καποδιστριακού Πανεπιστημίου Αθηνών και ανακηρύχθηκε Διδάκτορας Ιστορίας και Πολιτισμού (PhD in History and Civilization) από το Ευρωπαϊκό Πανεπιστημιακό Ινστιτούτο της Φλωρεντίας (European University Institute) το 1996. Εργάζεται ως ερευνήτρια Β΄ Βαθμίδας στο Κέντρο Ερεύνης του Μεσαιωνικού και Νέου Ελληνισμού της Ακαδημίας Αθηνών όπου είναι υπεύθυνη των προγραμμάτων: α) Εμπόριο και Διπλωματία στην Ανατολική Μεσόγειο, 17ος - 19ος αι. και β) Οικογενειακή Επιχείρηση και Επιχειρηματική Οικογένεια. Η περίπτωση του εμπόρου Μιχαήλ Βασιλείου μέσα από το προσωπικό και εμπορικό αρχείο του (18ος - 19ος αι.). Είναι συγγραφέας τεσσάρων (4) βιβλίων, ενώ έχει δημοσιεύσει πολλά άρθρα σε ελληνικά και ευρωπαϊκά επιστημονικά περιοδικά.
ΕΤΑΙΡΕΙΑ ΜΕΛΕΤΗΣ ΕΡΓΟΥ ΙΩΑΝΝΗ ΚΑΠΟΔΙΣΤΡΙΑ

www.ioanniskapodistrias.com
Σκοπός της είναι η επιστημονική μελέτη ιστορικών θεμάτων (πολιτικών - στρατιωτικών - διπλωματικών - κοινωνικών - εκπαιδευτικών - οικονομικών κ.ο.κ.) της περιόδου από τον 16ο  έως τον 19ο  αιώνα.

Συμμετέχει α) σε επιστημονικά συνέδρια/ημερίδες στην Ελλάδα και το εξωτερικό (Κύπρος, Ελβετία, Αυστρία, Ρωσία κ.ο.κ.), β) σε προγράμματα δημοσίων σχολείων με τη μορφή παρουσιάσεων-διαλέξεων. Συνεργάζεται με ελληνικά και ξένα Πανεπιστήμια και επιστημονικούς φορείς. Στηρίζει μεταπτυχιακούς φοιτητές και οργανώνει εκδηλώσεις συνδυάζοντας ιστορικά  γεγονότα  με  τη  μουσική.

